Document ID: 32014R0355

PROVEDBENA UREDBA KOMISIJE (EU) br. 355/2014
оd 8. travnja 2014.
o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavak 3. i članak 38. točku (d),
budući da:
(1)
U Prilogu IV. Uredbi Komisije (EZ) br. 1235/2008 (2) utvrđen je popis kontrolnih ustanova i kontrolnih tijela koja su nadležna za provođenje kontrola i izdavanje certifikata u trećim zemljama u svrhu ekvivalentnosti. Zbog novih podataka koje je Komisija primila od kontrolnih ustanova i kontrolnih tijela navedenih u tom Prilogu, na popisu je potrebno izvršiti određene promjene.
(2)
Komisija je razmotrila zahtjeve za uvrštavanje na popis utvrđen u Prilogu IV. Uredbi (EZ) br. 1235/2008 koji su zaprimljeni do 31. listopada 2012. i do 31. listopada 2013. Na taj popis treba uvrstiti kontrolne ustanove i kontrolna tijela za koja se na temelju naknadnog ispitivanja svih primljenih podataka došlo do zaključka da su ispunila odgovarajuće zahtjeve.
(3)
Člankom 10. stavkom 2. Uredbe (EZ) br. 1235/2008 predviđeno je da popis priznatih kontrolnih ustanova i kontrolnih tijela sadržava sve podatke koji su s obzirom na svaku kontrolnu ustanovu ili kontrolno tijelo potrebni da bi im se omogućila provjera jesu li proizvodi stavljeni na tržište Zajednice podvrgnuti kontroli kontrolne ustanove ili kontrolnog tijela priznatih u skladu s člankom 33. stavkom 3. Uredbe (EZ) br. 834/2007. U skladu s člankom 12. stavkom 1. točkom (a) Uredbe (EZ) br. 1235/2008 „Institut für Marktökologie (IMO)” izvijestio je Komisiju o promjeni naziva u „IMO Swiss AG”, s učinkom od 1. siječnja 2013. Ovu promjenu potrebno je uključiti u Prilog IV. Uredbi (EZ) br. 1235/2008.
(4)
Kako je predviđeno u Provedbenoj uredbi Komisije (EU) br. 586/2013 (3), rok za podnošenje godišnjih izvješća za 2012. od strane kontrolnih ustanova i kontrolnih tijela bio je 30. travnja 2013.„Centar za ekološku poljoprivredu u Egiptu” nije poslao svoje godišnje izvješće do navedenog datuma. Komisija je „Centru za ekološku poljoprivredu u Egiptu” odobrila dodatno razdoblje za podnošenje godišnjeg izvješća, ali to izvješće nije primila niti do 4. studenoga 2013. S obzirom na to, u skladu s člankom 12. stavkom 2. Uredbe (EZ) br. 1235/2008 potrebno je „Centar za ekološku poljoprivredu u Egiptu” povući s popisa iz Priloga IV. toj Uredbi.
(5)
Prilog IV. Uredbi (EZ) br. 1235/2008 stoga bi trebalo na odgovarajući način izmijeniti.
(6)
Mjere predviđene ovom Uredbom u skladu su s mišljenjem regulatornog Odbora za ekološku proizvodnju,
DONIJELA JE OVU UREDBU:
Članak 1.
Prilog IV. Uredbi (EZ) br. 1235/2008 mijenja se u skladu s Prilogom ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. travnja 2014.

Labels: 3
17
5
6